
Respondece de Johan Derks, redaktanto 

Gis hodiaŭ ekzistas la fenomeno, ke individuaj esperantistoj estas 
izolitaj de la movado, ĉar ilia klubo ne plu funkcias aŭ ili ne sentas 
sin reprezentataj de sia landa asocio. La organiza strukturo laŭ 
naciaj asocioj malfaciligas al ili agi internacinivele por la interna 
ideo: interkomprenigadi la popolojn. Tristigas konstati ekzemple, ke 
en kluboj kaj eĉ en naciaj kongresoj oni ne konsekvence parolas 
Esperanton. Tiurilate mi elkore subtenas la pledon de Janez Jug, 
Slovenujo, pbintensigi la intersocietajn interŝanĝojn, specife 
internaciajn. 

Gazeto kiel "Balkana Verda Stelo" provas helpi al regiona 
informado kaj pliintensigado de kontaktoj. 

La revuo ne havas ankoraŭ perantojn tra kiuj pagi la abonkotizon. 
Sed en ĉiu sud-orienteŭropa lando oni havas esperantistojn kun 
konto ĉe UEA. Mi atendas sciigon de samideanoj, ke ili pretas peri 
la pagon por siaj samlandanoj de € 16,= por la jarkolekto 2015-T6 
(sept.-dec.-marto-junio) al bvst-n ĉe UEA. Pri rabato en kazo de 
pluraj abon(jar)oj petu Johan Derks (johan.derks@gmail.com). 

Eĉ ne ankoraŭ formiĝis redakcio, sed ĉiu raportemulo/verkemulo 
povas proponi sin al mi. Tiu ĉi numero 2015-3 enhavas artikolojn el 
Bulgarujo, Hungarujo, Rumanujo, Rusujo, Serbujo, Slovenujo kaj 
Germanujo. Doloriga estas malestado de kontribuoj el Bosnio, 
Makedonujo, Grekujo kaj Rroatujo. 

Okaze mi eldonos specialnumeron. Jam antaŭ tri monatoj mi 
decidis, ke tiu ĉi numero traktos la krizon de enmigruloj en Eŭropo. 
Se vi havas peton pri estontaj specialnumeroj, bonvolu skribi. La 
fermdato pri kontribuoj por la decembra numero estas 15-11-T5. 

Mi skribis en la aparte eldonita nulnumero, ke por etnobazaj 
landonomoj mi uzos la liniĝon -ijo, ĉar mi volas justecon ankaŭ por 
ujo-preferantoj kaj tial faris jenan Salomonan decidon: Nek -ujo, 
nek -io mi permesas, sed la mezan -ijo (ne por Bosnio, Ĉilio ktp, nur 
por etnobazaj lando-nomoj). Tiun eksperimenton mi forlasis en ĉi 
tiu antologio de ok numeroj. Mi konsekvence uzos la nuran 
fundamentan sufikson por landonomoj -uj' 

Enkonduko al rifuĝado 

Kiam vi eklegas ĉi tiun artikolaron pri rifuĝantoj al Eŭropo, povas 
esti, ke la nombroj da ili, entenataj en ĝi jam plu ne validas. Nenio 
ŝanĝiĝas nuntempe pli rapide ol la situacioj de milita violento, homa 
suferado kaj rifuĝantoj. 

En televido kaj novaĵoj preterglitas la bildoj de vicoj da homoj 
dorspakitaj aŭ trenantaj infanojn, kun difektitaj piedoj, ŝarĝitaj de 
traŭmoj el la hejmlando aŭ dum monatodaŭra vojaĝado, tamen 
decideme. Neniam plu post la teruraĵoj de la Dua Mondmilito la 
nombroj da homoj delokitaj estis tiom grandaj kiel nun. La mondo 
en 2015 konas 60 mln (milionoj) da ili. Preskaŭ la duono de ili jam 
vivas de pli ol kvin jaroj en ekzilo. 

Kion ili serĉas ĉe ni? Supozeble protektadon, kaj poste vivrimedon 
perlaboran. Kial ni devas helpi ilin? 

La deklaracio pri Homaj Rajtoj el 1948 fiksis en artikolo 14 la 
rajton de individuo je azilpetado en alia lando por protekti sin 
kontraŭ persekutado. Tiu rajto estas senutila, se la petata lando ne 
rekonas sian humanan devon serioze trakti tian peton. La Konvencio 
pri la statuso de rifuĝintoj kaj senpatrujuloj, organizita de UNo en 
1951, reguligis la rekonon. 166 landoj en la mondo poste subskribis 
la Konvencion, kelkaj grandaj landoj restis ekster ĝi . 

En buŝo la publiko ofte uzas la vorton rifuĝinto, se oni intencas 
diri fuĝanto aŭ azilpetanto. Tiu kiu, terurigite, forlasas sian 
landon evidente estas fuĝanto kaj li restas tio ĝis kiam li alvenas 
en alian landon, kie li decidas peti azilon. Tiam li estas 
azilpetanto, sed ankoraŭ ne rifŭĝinto, la aziltraktantoj povas 
opinii, ke ĝi ne tiel suferis persekutadon por pravigi - jam venas 
alia faka termino - "internacian protektadon". Tiu lando decidas 
pri lia enakcepto, sed laŭ reguloj, konfonnaj al la Konvencio. Se 
la praktiko ne obeas ilin, ĝi povas esti kritikata de la superrigarda 
organizacio por tio: UNHCR . 

12 pluraj arabaj landoj kaj landoj kun islamana plimulto, landoj en sud-orienta 
Azio, plie Mongolujo kaj Norda Koreo 

13 United Nations High Commissioner for Refugees = (de) Unuiĝintaj-Nacioj Alta 
Komisaro pri Rifuĝintoj. 

Artikolo 14 pri la libereco peti azilon en alia lando ne difinas en kiu 
lando tio okazu. Ju pli evoluinta la lando, des pli alloga por la 
fuĝanto tie peti azilon. Por preventi grandan premon de azilpetantoj 
sur la riĉaj - ofte jam dense loĝataj - landoj de Eŭropa Unio, la 
ŝtatoj-membroj decidis en Dublino en 1997 14 , ke la lando kiu 
respondecas pri la traktado de azilpeto estas tiu kiun la fuĝanto unua 
atingas, enirante Eŭropan Union. La fŭĝanto tamen povas frustri 
tiun provizon, se ĝi petas azilon ne en la unua lando, sed en la dua 
aŭ tria kiun ĝi atingas. Tiam la lasta lando rajtas resendi la 
azilpetanton al la unua lando de la Unio, kien la fŭĝanto eniris. 15 

Kial Germanujo estas tiel alloga? 

Laŭ donitaĵoj de UNHCR 16 en 2013 33 000 anoj de balkanaj ne- 
EU-landoj petis azilon en Germanujo. E1 tiuj 22 242 estis serboj. 
Signifa supreniro de azilpetoj estis registrita post kiam la Germana 
Federacia Konstitucia Tribunalo 18 decidis (julio 2012) pliigi sociajn 
monservojn kaj pagricevojn por azilpetantoj (po 350 eŭroj). 

Ne estas mirige, ke kun tiuj avantaĝoj profitserĉantoj el malriĉaj 
landoj emas provi atingi statuson de azilpetanto en Germanujo, eĉ 
se ili havas neniun ŝancon pri enakcepto tie kiel rifŭĝinto. Krom tio 
la ekonomia progreso promesas pli da laborlokoj ol alilande. 

Julifine la Germana Federacia Oficejo por Migrado kaj Rifŭĝintoj 
(BAMF) nombris 218 221 azilpetantojn. 20-8-2015 germana 
ministro diris kalkuli je totalo de 800 000 migrantoj aŭ rifuĝintoj 
por 2015. Unu tagon poste Germanujo interkonsiliĝe kun European 

14 Nun nomata "Dublino 1". Poste venis "Dublino 2" (2003) kaj "Dublino 3" 
(2013). 

15 Parto de la aranĝo estas la eurodac-sistemo (European Dactyloscopy = Eŭropa 
fmgropremado) de EU, laŭ kiu ekzistas datenbazo de fmgropremaĵoj por identigi 
azilpetantojn kaj kontraŭleĝe limtransirintojn. A1 ĉiu azilpetanto aŭ kaptito ĉe 
limo la montrofmgro estas premata kaj la premaĵo bite sendita al centrejo de EU. 
La sistemo pruvis sian efikecon, ĉar ekzemple en 2013 62 124 personoj estis 
identigitaj kiel kontraŭleĝaj enmigrintoj, kiuj antaŭe petis azilon en iu EU-lando, 
26 145 same post kontraŭleĝa limtransiro de EU-lando kaj 103 448 ŝajne laŭleĝe 
petis azilon, sed antaŭe jam estis petintaj azilon en alia EU-lando. 

16 Western Balkans_Annual Risk Analysis_2014.pdf 

17 Albanujo, Bosnio kaj Hercegovino, Serbujo, Makedonujo kaj Montenegro 

18 Bundesverfassungsgericht 

Council on Refugees and Exiles 19 faris ion vere bonan: A1 siriaj 
rifuĝintoj, kiuj normale estus deportitaj reen al kie ajn ili unue eniris 
la Eŭropan Union, estos permesite resti kaj peti azilon.Miloj da 
sirianoj, kiuj estus alie alfrontis necertecon en Eŭropo povas nun 
komenci la procezon rekonstruadi siajn vivojn en Germanujo. 

Kontrolado ĉe la landlimo kaj "Dublinkazoj" 

Misuzado de la rajto je azilpeto estas neelradikigebla, sed ŝtatoj 
povas fari procedurojn ĉe la landlimo pli severaj. La abolo de 
devigo al vizo por vojaĝoj al Eŭropa Unio de okcidentbalkananoj en 
2009 estis la ĉefa kaŭzo, ke la nombro de vojaĝantoj al Okcidenta 

Eŭropo grande kreskis kaj ke multaj ne revenis . Akiri 

certecon pri la celo de la vojaĝo estas malfacile. 

Pli severan surliman kontroladon de vojaĝantoj nun ne nur aplikas 
la surlimaj landoj de Eŭropa Unio, sed ankaŭ la eksterlimaj landoj 
de Eŭropa Unio. Ekzemple Makedonujo en 2013 enkondukis pli 
intensivan elirkontroladon. De tiam limgardistoj demandas la 
elveturantojn pri necesaj financaj rimedoj, intervjuas ilin pri celloko 
kaj motivoj por la vojaĝo. Se estas indikoj ke la reala intenco por la 
vojaĝo estas misuzado de la petorajto pri azilo, al la persono la eliro 
estos rifuzata, surbaze de artikolo 15 de la makedona Leĝo sur 
landlima kontrolo. Sed ofte la fŭĝanto trompiĝas pri sia ŝanco 
daŭrigi sian vojaĝon, kiam ĝi laŭleĝe transiras limstacion en EU. 

Hungarujo rifŭzis eniron en 2013 al preskaŭ 5400 serbaj ŝtatanoj, 
65% pli kompare al 2012. Krom rifuzoj de eniro eldonita de 
Hungarujo, ankaŭ serbaj aŭtoritatoj rifuzis eliron al pli ol 6500 
serbaj civitanoj kiuj ne povis pravigi sian intencon pri vizitrestado 
en EU kaj tial estis konsiderataj riskotrairantoj. La serba fervoro 
frutempe detekti eblan misuzon de la rajto de azilpetado rilatas al la 
averto ke EU povos reenkonduki devigon je vizo por serboj, se la 
nombro da azilpetoj el tiu lando konsiderinde kreskos. 

Sed kiam la fŭĝanto aŭ profitscrĉanto jam transiris la teritorion de la 
cellando - laŭleĝe aŭ kontraŭleĝe - nenio povas malhelpi ĝin iri al 
polico kaj peti azilon. Kial serba fuĝanto, kiu vojaĝas al Hungarujo 


19 ECRE: Eŭropa Konsilio pri Riftiĝintoj kaj Ekzilitoj 

petus azilon en tiu lando, se li havas parencon en Germanujo? Li 
preferos pluvojaĝi al Germanujo kaj ĝui la kompanion de sia 
parenco, certe, se li vojaĝas individue aŭ ĝuas la pagatan helpon de 
faciliganto“ . La rajto resendi lin al Hungarujo ne estas absoluta. 
Laŭ la reguloj de Dublino la nacia Oficejo pri Enmigrado devas 
klasifiki azilpetanton post unua intervjuo kiel "Dublinkazon", se 
montriĝas ke ĝi havas eble pli gravan rilaton kun alia membroŝtato. 

Familiano en EU-lando 

Se azilserĉanto havas familianon en iu EU lando, tiu lando estas la 
ĉefa respondeculo por okazigi la azilproceduron. Tamen, la EU- 
reglamento' estas tre strikta en sia difino de familiano: Nur edzinoj 
kaj neplenaĝaj infanoj estas kovritaj per tiu regulo. 

La rakonto de Mamun, dudek-jaraĝa siriano, montras kiel la 
mallarĝa difino de familio enorme influas azilprocedurojn. 

Mamun en decembro 2011 serĉis azilon en Belgujo ĉar tie liaj 
gepatroj, onklo, onklino, du nevoj kaj nevino jam loĝis laŭleĝe. 
La junulo eniris Sengenzonon tra Latvujo kaj vojaĝis de tie ĝis 
Belgujo. Kiel plenkreskulo li ne fcdis sub la striktan clifinon de 
familio', kio decidigis Belgujon ne koncedi azilon kaj revenigi 
lin al Latvujo. Tie li ekĝuis statuson de rifuĝinto. Nur per 
speciala vojaĝdokumento por rifuĝinto - tiel nomata "blua 
pasporto" - Mamun okaze povas viziti sian familion en Belgujo. 

La Dublin-aranĝon subskribis kaj ratilis la 28 membroj de EU, 
krome Islando, Svislando kaj Norvegujo. La ŝarĝo juĝi la azilpetojn 
- kaj intertempe loĝigi, nutri kaj gardi la petantojn - pezas sur la 
limlandoj de Eŭropa Unio: Hispanujo, Italujo, Grekujo kaj 
Hungarujo". 

Por plifortigi la kontrolojn pri fŭĝantoj sur la limoj de Eŭropa Unio, 
la koncernaj ministroj de EU-landoj interkonsentis en 2004 pri 
fondo de Frontex . Gia ĉefa geogralia labortereno fariĝis 


20 neŭtrala termino por homnegocanto: li "faciligas" la fuĝadon, ŝakristo 

21 Vidu http://eur-lex.europa.eu/legal-content/EN|aŭ alia lingvokodo: FR, DE 
ktp]/TXT/?uri=CELEX: 32013R0604 

22 Bulgarujo kaj Rumanujo 

23 "Frontieres exterieures", france, signifas eksteraj landlimoj. 

La nombro por Grekujo enhavas proksimume 20 000 por Lesbo. Nova 
frekventata alvenejo estas insulo Kos kun 6 000. Du alvenvojoj estas desegnitaj 
por Italujo. Ilia nombro inkluzivigas alvenintojn al Malto. 

Mediteraneo, por ŝirmi Hispanujon, Italujon kaj Grekujon kontraŭ 
invadoj de fuĝantoj el Afriko. Aliaj taskoj fariĝis trejni landlimajn 
gardistojn, taksraporti pri la evoluo de fuĝantofluoj kaj fuĝitineroj, 
apliki pli altteknikajn metodojn de limkontrolado kaj kunordigi 
interla landoj de EU la resendado de neleĝaj enmigrintoj. Pro la 
forta kresko de la nombro de transmaraj fuĝantoj tiu tasko de 
resendado rezultis en 2008 en forterurigaj metodoj, kiuj anstataŭ 
ebligi malebligas al fŭĝantoj submeti azilpetojn al EU-landoj. En 
printempo de 2015 estis nova eksplodo de nombroj da fŭĝantoj en 
boatoj trans Mediteraneo sub teruraj kondiĉoj, kreataj de 
faciligantoj. 137 000 homoj fuĝis en ses monatoj transmare, 1875 el 
ili dronis. 25 En majo sub premo de publika indigniĝo militŝiparoj de 
interalie Italujo entreprenis grandskalajn savoperaciojn. 


24 el http://frontex.europa.eu/trends-and-routes/migratory-routes-map/ kaj 
www.dailymail.co.uk/news/article-3162980 

25 www.unhcr.org/5592b9b36.html . Vidu bildon sur dorspaĝo. 

La okcidentbalkana itinero 

Ĉar en sud-orienta Eŭropo Serbujo-Kosovo, Bosnio-Hercegovino, 
Makedonujo, Montenegro kaj Albanujo ne estas membroj de EU, 
tie ne ekzistas leĝaro por resendi azilpetantojn al lando, kiun ili 
trairis antaŭe, sed ili havas la "avantaĝon", ke malmultaj fuĝantoj 
volas resti tie por ekkonstrui novan vivon. 

Tra ili iras du ĉefaj migrofluoj: E de ŝtatanoj de la okcidentaj 
balkanaj landoj mem 2. de precipe aziaj migrantoj kiuj origine eniris 
Eŭropan Union trans la bulgar-turkan, la grek-turkan aŭ grek- 
makedonan landlimojn aŭ marlimojn kaj poste plu tra la okcidenta 
Balkanio, en Hungarujon. Inter la dua grupo la nombro de ŝtatanoj 
el Sirio kaj Somalujo plej multe kreskas. 


Manieroj porvojaĝi deAfganijo 

Ŝtatanoj de la Okcidenta Balkanio 





En 2012 ŝtatanoj de la Okcidenta Balkanio ĉiam pli ekmisuzadis 
diversajn fonnojn de laŭleĝa vojaĝado, detektitajn ĉu dum 
limkontroloj, ĉu dum ili estis jam en Eŭropa Unio. Plej multe oni 
misuzis la provizojn por internacia protekto en EU-membroŝtatoj 







kaj Ŝengenaj landoj. En 2012 estis preskaŭ 33 000 azilpetoj faritaj 
de civitanoj de la kvin nove vizo-liberaj okcidentbalkanaj landoj 
menciitaj supre, 53% pli ol en 2011. La nombro estis la plej alta 
ekde la enkonduko de vizo-libera vojaĝado en la regiono en 2009 
kaj konsistigis 12% de la totala nombro de azilpetoj en Eŭropa 
Unio. Tiu alfluo ne povas esti klarigita el drasta plimalboniĝo de la 
sekureco por civitanoj en tiuj landoj, do parte la azilpeto estas ĝuste 
provo por la bono. Alia misuzo estis la pluvojaĝado sen peti azilon 
kaj neleĝa ekrestado en Eŭropa Unio. Pli precize, estis proksimume 
kresko je kvinono de detektoj de ŝtatanoj de la Okcidenta Balkanio 
kiuj submerĝis en membrolandoj de EU - ĉefe kosovanoj, serboj kaj 
albanoj. Ŝtatanoj de Albanio, pli ofte ol tiuj de aliaj landoj, estis 
detektitaj pro dokumentofraŭdo, enirante Eŭropan Union aŭ la 
Ŝengenan zonon en 2012, plejparte ĉar ili uzis falsitajn ŝtampojn de 
eniro/eliro por kaŝi la trorestadon. 

En 2013 estis spertita senprecedenca kresko en la fluo ĉe la 
hungara-serba landlimo. Preskaŭ 20 000 migrantoj kontraŭleĝe 
eniris Hungarujon kaj preskaŭ ĉiuj petis azilon tie. La ŝtatanecoj 
inkludis loĝantojn de Kosovo, Serbujo sed ankaŭ pakistananojn, 
afganojn, alĝerianojn, marokanojn krom afrikanoj de sub Saharo, el 
kiuj multaj jam estis vivantaj en Grekujo antaŭ ol vojaĝi al 
Hungarujo. Gis januaro 2013 Hungarujo praktikis la arestadon de 
personoj, kiuj petis azilon post kontraŭleĝa eniro en la landon. Tiu 
flagra transpaŝo de EU-reguloj ne estis akceptita de aliaj landoj kaj 
Hungarujo ĉesigis ĝin. Tio kaŭzis enorman kreskon de kontraŭleĝaj 
transiroj, ĉar la lim-trapasantoj sciis, ke ili, petinte azilon estos 
senditaj al Nagyfa [Nadjfa] proksime al limurbo Szeged [Seged], de 
kie ili povos senkontrole daŭrigi sian vojaĝon. Evidente tion multaj 
faris. La nombro de ne-regule lim-transpaŝantoj atingis en junio la 
pinton: po 130 tage. La reago de la hungara registaro tiam estis 
plibonigi la leĝon por ebligi retenadon de tiuj kiuj estis suspektataj 
pri misuzo de la sistemo de azilpetado kaj plifortigi la kapaciton de 
limkontrolado. Tio rezultis en drameca malaltiĝo de la fluo de 
migrantoj en la dua duono de la jaro. 

Detektoj de kontraŭleĝa limtransiro atingis pinton en 2014. Dum la 
dua fluo, laŭ grandeco, de migrantoj kiuj eniris Eŭropan Union tra 

Turkujo daŭradis, senprecedenca nombro de kosovanoj kontraŭleĝe 
transiris la serban-hungaran limon. Kontraste kun aliaj okcident- 
balkanaj civitanoj, al kosovaj ŝtatanoj ne estis donita vizo-libera 
vojaĝebleco al Eŭropa Unio kaj sekve ili elektis por kontraŭleĝe 
eniri Hungarujon, kie ili petis azilon. Kiel konsekvenco, la hungaraj 
aŭtoritatoj loĝigis ilin en malfermitaj rifŭĝo-centroj de kiu ili 
submerĝis por pluvojaĝi al aliaj landoj de Eŭropa Unio, aparte 
Aŭstrujon kaj Germanujon, kie ankaŭ ili petis azilon. 


Kiam en la unuaj kvin monatoj de 2015 la nombroj da ne-regulaj 



Kosova familio varmigante sin post ne-leĝa transiro de 
la Hungara-Serba landlimo apud Asotthalom, 17-6-'15 


limtransiroj denove alpintiĝis atingante 54.000 kaj tio povos fariĝi 
130 000 por la tuta jaro, la hungaroj publikigis planon por konstrui 
altan kradon laŭlonge de la hungara-serba limo, longan pli ol 150 
km por haltigi fŭĝantojn. Plue Hungarujo diskonigis, ke ĝi 
provizore ne pretas plu plenumi la Dublinregulon, ke tiu lando de la 
Unio, kiun la fuĝanto atingis la unua estas respondeca por trakti la 
peton, kiun ĝi faris en alia lando de la Unio. Tiel la registaro volas 

ŝpari tempon, por ke ĝi povu adapti la loĝigan kapaciton por 
migrantoj al la granda alfluo. Budapeŝto asertas, ke nun la naciaj 
provizoj ne kapablas venki la alfluon. 

La maltrankvileco de Hungarujo pri sia kapablo kaj pri la preteco de 
la loĝantaro enakcepti pli da rifuĝantoj estas komprenebla, se oni 
konsideras ke por ĉiuj 1000 ŝtatanoj Hungarujo havis en 2013 4,2 
azilpetantojn 26 . Nur Svedujo, en 2014, enakceptis pli da fuĝantoj 

27 

proporcie al sia loĝantaro , ol Hungarujo. 


Azilpetoj en 2013 kaj 201 

4 en Balkanio 

lando 

2013 

2014 

ŝanĝiĝo '14, 
relative al '13 

2014, proporcie 
al mil enloĝantoj 

Albanujo 

230 

430 

87% 

0,1 

Slovenujo 

240 

360 

50% 

0,2 

Grekujo 

8 220 

9 450 

15% 

0,8 

Bulgarujo 

6 980 

10 790 

55% 

1,5 

Serbujo kaj Kosovo 28 

5 130 

16 590 

223% 

1,8 

Hungarujo 

18 570 

41 370 

123% 

4,2 



Rifuĝ- 

intoj 

trans- 

iras de 

Serbujo 

en Hun- 

garujon 

sub la 

pik- 

drata 

lim- 

barilon 

apud 

Roszke, 

26-8-'15 


26 Vidu Asylum Trends 2013 , Levels and Trends in Industrialized Countries 

27 81 325 sur 9 723 809, t.e. 8,36 sur mil enloĝantoj 

28 Kosovanoj transpaŝis ne-regule, ĉar ili bezonas vizon por eniri Eŭropan Union. 

La Eŭropa Komisiono jam petis Hungarujon, junion 2015, ekspliki 
la kaŭzojn de sia nesufiĉeco kaj siajn intencojn rimedi al tio. 

Eble vi, leganto, demandas, kial lando ne rajtus konstrui kradon 
ĉirkaŭ si por haltigi neregulan transiradon de sia limo? La respondo 
estas, ke por homoj, kiuj vivas sekure en sia hejmregiono kaj ne 
timas atakojn, efektive neregula limtransiro estas puninda kaj same 
por fuĝantoj, kiuj nur pretekstas serĉi "internacian protektadon", sed 
uzi tian kradon kontraŭ homoj kiuj estas persekutataj farus ilian 
homrajton" nerealigebla. 



Tra Makedonujo 

Hungarujo estas inundata de fuĝantoj. Ĝis junio de tiu ĉi jaro pli ol 

60 000 da ili 


eniris la lan- 


don. Multaj 
el ili estas 


sirianoj kiuj 
elektas la 


Balkanan Iti- 


neron: unue 


al Grekujo 
kaj tra Make- 
donujo kaj 
Serbujo ili 
piediras rekte 

Sirianoj laŭ reloj tra Makedonujo post en zonon de Sengen. En 
eniro en Eŭropon tra Grekujo Hungara Makedonujo migrantoj 
urbestro poras la konstruadon de krado uzas ankaŭ sistemon de 

"malfermaj taksioj" kiuj 
grave profitas de kontrabandado de homoj al la serba landlimo. Aŭ 
ili aĉetas biciklon en la sudo. 


29 Vidu www. ohchr.org/EN/UDHR/Pages/Language. aspx?LangID=l 115, artikolo 
14 kaj serĉu per Guglo: DIREKTIVO 2011/95/EU de Eŭropa Parlamento kaj de 
Eŭropa Konsilio (13-12-2011) kaj DIREKTIVO 2013/32/EU (26-6-2013). 

Vi ne devas serĉi longe por trovi ilin. Sur la stratoj ĉirkaŭ la ĉelima 
vilaĝo Asotthalom [Aŝotholom] iradas ĉie grupoj da rifuĝintoj. Ili 
devenas de Afganujo, Bangladeŝo aŭ Niĝerio, fuĝinte militon, 
serĉante laboron por apogi sian familion. 

La afganoj volas atingi Germanujon aŭ Belgujon. La niĝerianoj 
diras, ke ili volas resti en Hungarujo. Kaj la bangladeŝanoj survojas 
al Francujo. Nun ke ili estas en Ŝengenio, ili rajte povas transiri la 
landlimon, dume ili estas flegataj en improvizitaj tendaroj. Tie ili 
povas elekti ĉu ili volas peti azilon aŭ deziras vojaĝi plu. 

La urbestro de Asotthalom havas bienon ĉe la limo. Li nomas la 
situacion neregebla. "Cirkaŭ limfosto E457 ĉie vi vidas pruvojn de 
la neleĝa kruciĝo. Ladojn da nutraĵo, kun grekaj literoj sur ĝi, 
disŝiritan trajnbileton al Serbujo." La fŭĝantoj volas lasi neniun 
pruvaĵojn ke ili venis laŭ la balkana itinero, ĉar ili timas ke ili estos 
resenditaj al la loko de enveno. Kiel la eŭropa burokrataro funkcias, 
tion ili aŭdas dumvoje unu de la alia. 

La urbestro opinias ke Eŭropo havas neniun ideon pri kio okazas tie 
ĉi. "La Ŝengena limo estas likema kiel korbo, oni devas agi pri ĝi". 
Li estas forta subtenanto de la barilo kiun la registaro intencas 
konstrui inter Serbujo kaj Hungarujo. 175 kilometrojn laŭlonge de 
la limo, 4 metrojn alta. 

"Ili ĝenas la loĝantaron, ili dormas en grenejoj, tio devas finiĝi," 
diras la urbestro. La ideon, ke alta barilo ĉe landlimo en 2015 
laŭdire estas kontestinda, li forbalaas: "En Usono ili ja faras same 
sur la limo kun Meksiko?" 

Germanoj manifestacias ĉe barilo de Bulgara-Turka limo 30 
Cirkaŭ cent aktivuloj el Germanujo dimanĉe kunvenis ĉe la limon 
de Bulgarujo kun Turkujo. Ili postulis ke Bulgarujo malkonstruu la 
en julio konstruitan ferrastran barilon por malhelpi enmigradon el 
Turkujo. La manifestaciantoj montris tondilojn al la landlimaj 
policanoj, indikante ke la barilo devas esti distruata, kiel tio okazis 
la 19an de aŭgusto 1989 al la pikdrato ĉe la limo inter Hungarujo 
kaj Aŭstrujo. 


30 Nederlanda reta novaĵoservo "NU.nl", 9-11-2014 

Tio estis la unua oficiala malfermo de la fera kurteno kaj la 
enkonduko al la falo de la Berlina Muro la 9-an de novembro 1989. 
La bulgaraj landlimaj policanoj malaprezis tiun agon kaj provis teni 
la manifestaciantojn for de la barilo. En ĉirkaŭaĵo de Jambol, kie la 
agado okazis, fuĝantoj de la civila milito en Sirio eniris Eŭropan 
Union, antaŭ la fermo de la landlimo. 

Azilpetantoj kaj migrantoj en Serbujo 31 

Unu landlimon sur la okcidentbalkana itinero ni ankoraŭ ne 
konsideris: tiun inter Makedonujo kaj Serbujo, simple ĉar ĝi ne 
donas politikan problemon. Inter makedona Tabanovce kaj serba 

Preŝevo migrantoj ne estas haltigitaj aŭ 
arestitaj. 

Je la 15a de junio en 2015 la 
proparolanto de UNHCR, Mirjana 
Milenkovski, deklaris, ke lastatempe 
kreskis la nombro de rifŭĝantoj el 
batalŝirita Meza Oriento kaj Afganujo 
tra Makedonujo al Serbujo, kaj ke po 
ducent homoj tage serĉas helpon de 
Ruĝa Kruco kaj de la municipo de 
Preŝevo. Novaĵservo http://inserbia.info 
mencias 20-7-T5, ke reprezentanto de 
Serbujo en Eŭropa Parlamento diris, ke 
Serbujo akceptis pli ol 30 000 
migrantojn en akcepto-centroj. Li ne 
diris, ke en 2014 nur kvar migrantoj el 
16 500 petintoj ricevis statuson de 

rifŭĝinto en Serbujo. En la unuaj kvin 
monatoj de 2015 estis 22 182 azilpetoj. 
Supozeble estas multe pli granda 
nombro de tiuj kiuj nur trapasas 
Serbujon survoje al la "riĉa" Eŭropo. La kapacito de la kvin serbaj 
akceptocentroj estas 780 homoj .... 



Limregiono inter 
Makedonujo kaj 
Serbujo 


31 


www.kt.gov.rs/en/news/news-archive/200-migrants-reported-in-presevo-per-day 

Sinjorino Milenkovski diris: "Laŭ internaciaj norrnoj kaj Serbaj 
leĝoj pri azilo, transiro de limoj de homoj kiuj fuĝas militon kaj 
persekutadon en siaj propraj landoj, rasan kaj religian 
maltoleremon, ne estas konsiderata kontraŭleĝa transiro, ĉar ili 
forkuris de milito" kaj ŝi rimarkigis, ke en la lastaj kvin jaroj, ekde 
la civila milito en Sirio, la duono de ĝia loĝantaro translokiĝis el la 
lando. 

Historio de la barilo inter Tnrkujo kaj Grekujo 32 
Reage al premado de EU, Grekujo jam frue serĉis manierojn por 
ŝlosi sian limon kun Turkujo. En 2011 kaj 2012 Frontekso investis 
proksimume 37 mln da eŭroj en "Operacio Pozidono" por sekurigi 
la Grekan-Turkan limon. Sed tio, laŭ la Greka registaro ne sufiĉis. 
Preskaŭ 100 000 migrantoj ja estis arestitaj en 2011 dum klopodoj 
eniri de Turkujo kaj Grekujo tirnis, ke pro la batalado en Sirio la 
interlimo fariĝos pli invitema. La aŭtoritatoj esperis, ke krado 
fortimigos ilin. En 2012 komenciĝis la konstruado de krado kontraŭ 
migrantoj kronita de pikruldrato, 12,6 km longa, 4 metrojn alta, 
kostoj 5,5 mln da eŭroj. Gi aperis en la regiono de la rivero Evros 
(bulgare: Marica; turke: Meric; greke: Evros ), inter Edirne kaj 
Orestiada. Tie la rivero portempe forlasas la Grekan landlimon por 
eniri la eŭropan parton de Turkujo. Aldonaj 1800 policanoj estis 
deplojitaj kaj novaj internigejoj por migrantoj malfermitaj. 

Eŭropa Komisiono estis priskribinta la kradon senutila: "Kradoj kaj 
muroj estas provizoj por mallonga tempo, kiuj ne solvas la 
problemon. EU ne pretas kaj ne pretos kunfinanci la kradon" 
proparolanto pri enlandaj aferoj komisionanino Cecilia Malmstrom 
diris alĵurnalistoj en Bruselo, sesan de septembro 2012a. 

Precize unu tagon pli frue Ĥristos Papustis, antaŭa Eŭropa 
komisionano kaj tiam Greka ministro por enlanda sekureco diris, ke 
la krado havas "valoron kaj praktikan kaj simbolan". Dum januaro 
2012a kelke 2800 migrantoj klopodis transiri la landostrion, malpli 
ol la duono de po 6000 monate dum pasinta somero. Plej multaj 
venas el Afganujo, poste el Pakistano kaj Bangladeŝo. La plimulto 

32 kunmetita el "EUobserver" (Bruselo, 7-2-'12), "Der Spiegel" (germana, 11-9- 
'14), "Today's Zaman" (Ankaro) kaj "Vice News" (hispana, franca, angla) 

petas azilon. Migrantoj el la norda Afriko estas la due pli larĝa 
grupo, inter ili precipe alĝerianoj kaj marokanoj. En januaro 2013 
UNHCR raportas: "Dum la krado fine reduktis nombrojn de 
kontraŭleĝe enmigrantoj je 95 elcento, ili turnis sin en kreskantaj 
nombroj al la maro kaj la grekaj insuloj de la Egeo". 

Today's Zaman, 10-2-'1533: 

Gjorgos Ĥondros (Tic.opyog X6v6poT membro de la plenuma 
estraro de Syriza [Siriza], diris pasintan mardon, ke la ĉeesto de 
krado sur la greka limo estas fonto de honto por demokratia lando 

kiel lia. "Grekujo estas pordo al Eŭropo . sekurigi la limon 

de Eŭropo per pikdrata barilo sendas negativan mesaĝon al la 
mondo." Ĥondros krome diris ke Grekujo devos forlasi siajn 
limigajn provizojn kontraŭ neleĝaj migrantoj. "La azilpolito 34 de 
Grekujo estos fundamente ŝanĝita. Ni donos mesaĝon, ne nur por 
Grekujo sed same por Eŭropo." 

La pikdrata barilo fariĝis fonto de debato kiam asocioj pri homaj 
rajtoj argumentis ke ĝia ĉeesto pelas ne-regulajn enmigrintojn al 
provado de riskaj martransiroj. 

Vice News, 4-2-'1535: 

La nova registaro de Syriza ĵurkonfirmis Tasian Ĥristodulopulu, 
aktivulino pri homaj rajtoj, kiel respondeculon por migrado. Grava 
fokuso de Ĥristodulopulu estas malfermaj landlimoj por fuĝantoj. 
Devas aperi truoj en la fifama barilo sur la greka-turka limo. La 
antaŭa registaro igis konstrui la kradobarilon, konatan ankaŭ kiel 'la 
muro'. Gi devis fŭnkcii kiel senkuraĝiĝilo, tamen duobliĝis la 
nombro de azilpetantoj. 

"La barilo havas nur simbolan kialon. Gi ne protektis nin, ĉar multaj 
homoj venis tra la insuloj. Tiu ĉi muro solvis nenion. Devas do esti 


33 www.todayszaman.com/anasayfa_greek-official-says-fence-on-border-with- 
turkey-should-be-dismantled_372278.html 

34 polito = ĝenerala kondutmaniero de instituto aŭ registaro rilate al iu afero, 
angle: policy 

35 Internacia agentejo por trarompaj sciigoj, Novjorko; vidu wiki/Vice_News 

malfermaĵo por fuĝantoj, tiel ke ili povu normalmaniere peti 
azilon," diris Ĥristodulopulu. 

La nova registaro volas liberigi ankaŭ tiujn enmigrintojn, kiuj 
ankoraŭ estas enfermitaj. La antaŭa registaro enfermis azilpetantojn 
kaj enmigrintojn en unu el la dudek fifamaj arestejoj. UNHCR ofte 
frapetis Grekujon pro "nehoma traktado" en la centrejoj. 

La nova greka registaro decidis liberigi kelke tridek personojn 
ĉiutage. "Tio estas eksperimento, la laŭgrada liberigado de homoj. 
Ni volas rigardi kio okazos kaj kiom da novaj homoj venos al 
Grekujo," diris Ĥristodulopulu. 

EU rigardas la grekan direktoŝanĝon kun suspekto. A1 la plano 
malfermi la limojn jam venis maltrankvilaj reagoj. Sed 
Ĥristodulopulu volas iri plu. Si volas justan distribuadon de azil- 
petantoj venintaj el trans la eŭropaj landoj. Identec-esploro devas 
detennini la landon en kiu rifuĝinto plej bone povas peti ŝirmejon. 
Preskaŭ 200 000 homoj surteriĝis al Grekujo ekde januaro ĉi-jare, 
dum aliaj 110 000 faris tion al Italio. Ili ankoraŭ estas akceptataj 
kun emocio, sed kiom longe tio daŭros, se Eŭropo ne kunfinancos? 

Nokto Limo Morgaŭ ĉe la Greka-Turka landlimo36 
Ali kaj Naser estas du junaj arabaj viroj (Naser estas palestinano kaj 
Ali siriano) kiuj de la turka urbo Edirne, proksime al la turka-greka 
limo, helpas al fŭĝintoj por kontraŭleĝe transiri la limon al Grekujo. 
Lastatempe precipe estas fuĝintoj el la hejmlando de Ali, pliparte 
viroj kiuj estas premitaj inter la registara armeo, kiu postulas de ili 
pafi al civiluloj, kaj ribeluloj kiuj ĉasas soldatojn. La limo, kiu parte 
iras laŭ rivero, estas monitorata pli kaj pli strikte en kunlaboro de 
eŭropaj aŭtoritatoj, kiuj deplojas kreskantan nombron da homfortoj 
kaj rimedoj por haltigi la fluon de fŭĝantoj. Tio daŭre plidanĝerigas 
kaj plimalfaciligas por la du viroj la laboron de kontrabandado. La 
lilmisto ĝishaŭte registras ilin, dum ili lantas en sia apartamento, 
fumante, parolante pri sia familio en la hejmlando, kien eble neniam 
ili revenos, kaj kie ili planas siajn agojn kun klientoj. La kamerao 
ankaŭ akompanas ilin en vojaĝo al la limo. Ŝajnas esti sufiĉe 

36 Nacht Grenze morgen, 30-minuta dokumentarfilmo de Tuna Kaptan kaj 
Felicitas Sonvilla. Vidu www.thoseattheborder.com, 2013 

senespera ekzistado kaj por la du junaj viroj kaj iliaj klientoj, el kiuj 
ĉiam malpli atingas Grekujon. 

Streĉiĝoj inter Italujo, Francujo37 kaj Britujo 

En junio plurajn tagojn, Italujo staris vaporkape kontraŭ Francujo. En la 
itala landlima vilaĝo de Ventimiglia [Ventimilja] tendumas 200 migrantoj 
el Sudano kaj Eritreo. Francujo akuzas Italujon surtreti la eŭropan 
azilleĝaron, Romo argumentas ke migrantoj rigardas Italujon kiel 
transirlandon. La itala polico la 16an de junio perforte malokupigis la 
tendaron en Ventimiglia, dum Ruĝa Kmco faras krizrifuĝejon en la 
trajnstacio de tiu urbo. 

Sekvanta kriza evento estis la amasa malreguligo de la trafiko tra la 
tunelo, kiu ligas Britujon kun Francujo apud Calais [Kale] 28-7-'15, kiam 
2300 rifuĝintoj samtempe klopodis salti sur kamionojn kaj trajnojn. 20-8- 
'15 publikiĝis interkonsenton inter Britujo kaj Francujo atingis pri popaŝa 
fermado de la centro por rifuĝantoj, nomata "la ĝangalo", malfermi kune 
mastmmatan centron for de Calais, kontraŭbatali la ŝakrobandojn. Nun 
krado, kvar metrojn alta, 400 spionkameraoj, 200 gvardianoj kaj 500 aliaj 
sekurecigistoj ĉirkaŭas enirejon de Eŭrotunelo. 



Arab News: Fuĝantoj promenas laŭ la pikdrata kradaro sur la 
ĉefa vojo al la pramhaveno en Calais, norda Francujo, 31-7-'15 


37 el Het laatste Nieuws (belga), 16-6-'15 

EU ne atingas interkonsenton pri divido de migrantofluoj 38 
"Tia divido estas necesa al Italujo kaj Grekujo, kie plimulto da 
migrantoj alvenas, por doni al ili la ŝancon akomodi siajn skemojn 
de loĝigo kaj asistado", diras Jasper Kuipers, vicdirektoro de 
Laboro por Rifuĝintoj Nederlando . "Pro la ne-atingo de konsento 
mi timas plej malbonon. Nun jam vi vidas ke en tiuj landoj la 
fuĝintoj surstratiĝas kaj kelkfoje eĉ trafiĝas en malliberejo." 

Pro la malaprobo de la deviga nombro, restas validaj la 
interkonsentoj de la Traktato de Dublino. Gi diras ke fuĝintoj devas 
esti akomodataj en la lando kie ili eniris Eŭropon. "Plimulto da 
fuĝantoj alvenas en suda Eŭropo. Kiel rezulto, tiu interkonsento 
estas ne plu defendebla." 

La anstataŭa ideo de libervola distribuado de fuĝantoj trans Eŭropo 
sonas bone, sed estas "tre seniluziiga". Kuipers opinias pri la rezulto 
de la konsultiĝoj de la EU-gvidantoj. ke ili maltrafis la okazon por 
doni ĝustan direkton al la politiko pri enakcepto de migrantoj. 

Trans mediteraneo al grekaj insuloj40 

Ĉiutage centoj da rifŭĝintoj el Norda Afriko kaj Meza Oriento 
prenas 40-minutan boatveturon en plenbloveblaj flosoj de Turkujo 
al la paradiza feriinsulo Lesbo. 

Lesbo estas en Egea Maro kaj estas la tria plej granda de la grekaj 
insuloj. Aŭtoritatoj tie diras, ke ili estas superŝutataj de grandaj 
nombroj da migrantoj alteriĝantaj. Gis nun ĉi tiun monaton, 4500 
faris la vojaĝon. La loĝantaro de Lesbo estas nur ĉirkaŭ 86 000. 

La boatveturo estas relative mallonga, sed multekosta. 
Kontrabandistoj onidire ŝarĝas ĉirkaŭ € 850 por persono. Kaj sekura 
pasado estas tute ne garantiita. La fuĝantoj devas unue preteriri la 
turkajn gvardi-ŝipojn por povi sekvi la veturdirekton. La ŝakristoj 
instrukcias al ili tuje detrui la floson kiam ili alvenas bordon. Tio 
malebligas resendi ilin en la boato tien, de kie ili venis. 

Ĉe unu strando sur la norda bordo de Lesbo ondoj ruliĝis trans 
dekoj da nigraj malŝveligitaj gumflosoj. Brilkoloraj savveŝtoj de 


3S el raportoj de nos.nl (Nederlanda Publika TV), 26-6-T5, nos.nl/artikel/2043527 

39 Vluchtelingenwerk Nederland 

40 resumo de artikolo de Public Radio International (Usona/BBC), 8-7-2015. 

plenkreskulaj kaj infanaj grandecoj estis disĵetitaj sur la rokoj. 
Ĵurnalistino spektis la alvenon de ŝipo: "Ni vidis 45 homojn 
surbordiĝantaj. Ili grimpis sur la rokojn, la virinoj, infanoj kaj beboj 
unuaj, kaj poste la viroj. La infanoj estis trempite malsekaj." La 
flosoj ne povis transporti pli ol 15 homojn. La ŝakristoj certigis 
rekapti la motorojn de la flosoj por estonta uzado. 

Multaj el la rifuĝintoj kun kiuj ŝi parolis sur Lesbo originale venis 
de la siria urbo Alepo, sed iuj venis de landoj tiel malproksimaj kiel 
Afganujo kaj Pakistano. 

Restas preskaŭ 60 kilometroj da piedirado de ĉi tiu strando al la 
tendaro por rifuĝantoj. Aŭtoveturigi ilin laŭ tiu distanco estas 
malpermesite kaj iuj turistoj, kiuj faris tion eĉ estis arestitaj pro tio. 
Homoj alvenintaj la strandon ne ricevis oficialan helpon, nur iujn 
nutraĵojn kaj akvon disdonatajn de lokaj volontuloj. La ĵus 
alvenintaj rifŭĝintoj estas nun en tendaroj atendantaj grekajn 
aŭtoritatojn por prilabori la paperaĵojn. Plej multaj esperas vojaĝi al 
aliaj partoj de Eŭropo. 



Atinginte la insulon Lesbo, migrantoj serĉadas siajn posedaĵojn, 18-6-'15. 
Ĝis tiam en 2015 48 000 fuĝantoj atingis Grekujon trans maron, 
en tuta 2014 34 000. 

Espero 41 

(tradukita de Esperanto-rondo de Popola Altlernejo Kronach, Germanujo) 
Iomete klinita li ascendis la deklivon. 

La rnuŝoj zumadis ĉirkaŭ lia kapo, kaj nun, kiam la vanneco de la 
posttagmezo iotn post iotn malfortiĝis, kelkaj nuboj ekaperis en la 
somera ĉielo. Mallerte li eksidis sur la benkon. Tie ĉi, sub la aĝa, 
otnbra pomarbo li sidis prefere. Ek de ĉi tie oni povis vidi kaj la 
malgrandan loĝdotnon kaj la ĉirkaŭajn kampojn, iotn dekstre la 
vilaĝeton kaj en la fono Ŝvaban Ĵurason. Sed la paco, kiu regule lin 
ekprenis, rifuzis veni; tro granda estis la streĉiteco. Senĉese vagis 
lia rigardo serĉanta de la tegmenta gablo trans la vastecon de la 
kampoj ĝis al la horizonto. 

Tioma rnulto ŝanĝiĝis dum la lastaj jaroj, la malplej rnulto al pli 
bono. Sed li estis restinta neŝancelebla optimisto. Lia filo Aaron 
ankoraŭ antaŭ malmultaj tagoj insultis lin 'stultulo', antaŭ ol li 
foriris kun edzino kaj infano. Eta punkto en la ĉielo ekscitis 
mallonge lian atenton. Stumo flugis en la direkto de la ĉerizujo. Iam 
lia edzino kutimis sidi apud li, sed ŝi mortis jam antau kelkaj jaroj. 
Tioma multo estis ŝparita al ŝi. Sed ĉu Aaron havis entute alian 
alternativon ol foriri? Homoj kiaj ili ne plu volonte estas vidataj en 
tiu ĉi lando. Septembron pasintjaran likvidiĝis al la judaj advokatoj 
la permeso praktiki ilian profesion. Tio estis granda aflikto por 
Aaron. 

Nur du monatojn poste oni malpermesis al Sarah frekventi la 
lemejon. Triope ili rifŭĝis al li. Malgraŭ la tuta streĉiteco la vintro 
estis bela. Vespere ili aŭdis scivoleme la radi-novaĵojn, dumtage 
Sarah ne ĉesis alflanki sian avon. Kun plej granda plezuro ŝi 
aŭskultis liajn malnovajn judajn rakontojn. Sarah partoprenis ankaŭ 
lian fascinon pri la kurierkolomboj. La kolomboj estis lia tuta fiero. 
Multajn horojn ili duope purigis la kolombejon sub la tegmento kaj 
provizis la bestojn. Rapide Sarah konis ĉiun unuopan kolombon 


41 rakonto de tris Otto el „Neue Brieftaubengeschichten“, Krauli Verlag, Freisach 
(2013). S-ino Otto, nask. en la jaro 1962 en la germana urbo Hannover, vivas en 
Liederbach. Sia profesio estas vendistino en turistentrepreno. Gis nun ŝi publicis 
diversajn tekstojn en antologioj de noveloj kaj mallongaj krimrakontoj. 

laŭnome, sciis pri ĝiaj preferoj kaj apartaĵoj. Printempe en klaraj 
tagoj kelkaj kolomboj estis enkorbigataj, kaj perpiede ili ambaŭ 
migris kun puŝoĉaro trans la kampoj direkte al Ĵuraso. Post abunda 
posttagmeza manĝo Sarah urĝis ilin al ekiro. La ekflugigo de la 
kolomboj estis la kulmino de tiu ĉi ekskurso. Neniam ili preterlasis 
transdoni al la kolomboj etajn informojn. Sur la reirvojo la espero 
ĉiam rapidigis la knabinon por esti pli rapide hejme ol la kolomboj. 
Sed finfine ankaŭ la kurierkolomboj malpermesiĝis al la judaj 
bredistoj. Li mem estis kun Sarah survoje al la flugotrejnado, kiam 
venis la komunumestro kun du helpantoj por forpreni la kurier- 
kolombojn. Ili faris 
plenan laboron, 

kunprenis ĉiujn 
kolombojn inkluzive 
la kaĝon kaj detruis la 
plej grandan parton 
de la kolomb-ejo. 

Kolera kaj trista 
Sarah helpis ripari la 
flekse deformitajn 
dratojn kaj la 
dissplititan lignon por 
siaj tri restintaj kolomboj. 

Por Aaron kaj lia edzino la eta domo, la nenionfarado, la necerteco 
kaj la kreskantaj onidiroj pri milito iĝis netolereblaj. Ili decidiĝis 
ekfŭĝi. Li sciis nenion diri kontraŭ tio krom sian esperon, ke en la 
eta vilaĝo nenio okazos al li. 

Ili estis for de tri tagoj. Li ne estis povinta kundoni ion al ili krom 
siajn bendezirojn, iom da provianto kaj siajn tri kurierkolombojn. 
La adiaŭo estis eble la plej peniga aflikto en lia vivo. Nun restis por 
li nenio alia ol atendi, kio okazus plu en Germanujo, kaj atendi iun 
signon. Li sidis jam longe sur la benko, ĝis li vidis la kutiman 
konturon en la ĉielo kaj aŭdis la al li mankintan kveradon de 
kolombo. Rapidgambe li kuris al la domo kaj ascendis supren al la 
subtegmento. La unua kolombo estis reveninta. Kun tremantaj 

manoj li prenis la elĉerpitan beston, tenere karesis ĝin kaj trovis 
ankaŭ la mallongan mesaĝon. Ili estis en Francujo. Gis nun ĉio estis 
bone sukcesinta. 

Post kvar pluaj tagoj revenis la dua kolombo: „Estas sur la ŝipo 
'Hope'. Celo New York. Kun amo A., R. kaj S.“. Dankeme li 
karesis la intiman plumaron kaj flustradis „Hope! Hope!“. Ci tio 
estus ek de nun ĝia nomo. 

Je la tria kolombo li atendis vane. 


La pura vojo 

(rakonto de la bulgara verkisto Ivan Vazov, 1850-1921) 

Epizodo el la vivo de Vasil Levski 

En la inaŭgura komisiono pri la monumento de Levski “ en 
Sofio, kies membro mi estis, oni konversaciis pri la granda apostolo 
de la libereco. Car ĉiuj komisionanoj pli malpli persone konis 
Levskin, oni rakontis anekdotojn pri lia sentimo kaj braveco ĉe 
cirkonstancoj plej malfacilaj, pri lia konsideremo kaj malvarmsango 
en danĝeraj situacioj, kiuj abundis ĉe ĉiu paŝo de lia vagabonda 
vivo. Ciuj ĉi rakontoj, ju pli mirindaj kaj pli nekredeblaj, des pli 
sanktigis la moralan forton de Diakono kaj aldonis novan brilon al 
la aŭreolo, kiu ĉirkaŭas lian preskaŭ misteran, legendan bildon, 
formita en nia imago. 

Ivan Grozev, membro de la komisiono, rakontis la jenon: 

En la jaro 1870 Ivan Grozev ekvojaĝis pro sia okupo de Plovdiv 
al Karlovo, kiu estas lia naskiĝloko. Jam estante en Plovdiv, li aŭdis 
tre maltrankviligan famon pri diakono Vasil Levski. La Apostolo 
estis en Karlovo, la registaro komprenis tion kaj sendis tien la 
timigan karserdaron 43 , kvardek kvin soldatojn-ĉevalrajdantojn sub 
haĝulo Ismail agao. Estis ordonite traserĉi tutan Karlovon, trovi kaj 


42 Vasil Levski, bulgara revoluciulo kaj plej granda nacia heroo, naskiĝis 1837 en 
Karlovo kiel Vasil Ivanov Kunchev. 21-jaraĝa li fariĝis monaho en Sopot. De tio 
deriviĝas lia kromnomo "Diakono". En 1862 li aliĝis kiel volontulo al la Unua 
Bulgara Legiono en Belgrado. Lia kuraĝo en bataloj meritigis al li la epiteton 
"Levski" (leonsimila). Li estis pendigita de turkoj en 1873. 

43 ĝendarmestro. bulgare: Ktpcep^ap (karserdar), turke: “kir serdarf’ 

venigi Levskin viva aŭ morta. Samtempe oni ordonis al la 
aŭtoritatoj en la tuta subdistrikto deĵori kaj vigle atenti. Ĉiu vojo, 
gastejo kaj suspektinda vojaĝanto estis kontrolata de la zaptiehoj 44 . 
Sciante pri tiuj treege seriozaj iniciatoj de la turka registaro, kiu 
celis kapti finfinc la nekapteblan kaj danĝeran revoluciulon, Grozev 
estis tre zorgoplena. Kiam li atingis la montaron “Sredna gora” kaj 
paŝis apud vilaĝon Ĉukurlii, li vidis ke sur la kontraŭa altaĵo, kie 
estis la ŝoseo, leviĝis polvo kaj aperis taĉmento da ĉevalrajdantoj. 
Li tuj komprenis, ke tio estas la reiranta taĉmento de persekutantoj, 
gvidata de haĝulo Ismail agao. Grozev ektremis pro la penso, ke 
Levski povas esti kun ili, kaptita. Kiam ili alproksimiĝis, li kun 
serena koro vidis, ke la Diakono ne estas kun ili. Haĝulo Ismail 
agao, kiu konis Grozev, haltigis lin kaj ili finfumis po unu 
cigaredon babilante. La taĉmentestro deziris al li bonan vojaĝon kaj 
forrajdis kun siaj soldatoj. 

Grozev vidis, ke je distanco de kvindek paŝoj post ili ekaperis iu 
ĉevalrajdanto, bulgaro. Tiu viro estis vestita en sakpantalono 45 kaj 
surhavis fezon. Malalte super sia kapo li tenis ombrelon, por ŝirmi 
sin kontraŭ la suno, ĉar ĝi ardegis. Pro la ombrelo, li ne vidis la 
vizaĝon de la vojaĝanto, eĉ ne interesiĝis. Kiam ili renkontiĝis kaj 
Grozev preterpasis trankvile, li aŭdis, ke la vojaĝanto kun la 
ombrelo alvokis lin: 

- Bajo 46 Grozev, Bonan vojaĝon! 

Grozev deturnis sin kaj alrigardis lin. Granda estis lia miro kaj 
timego, kiam li ekkonis, ke tiu sinjoro estas Vasil Levski. 

Ili salutis sin reciproke kaj li komencis riproĉi Levskin, ke tio 
estas frenezo, vojaĝi kun la taĉmento kaj riski ĉiumomente esti 
kaptita. La riproĉoj kaj mallaŭdoj fare de Grozev, pro lia varma 
amika simpatio al la Apostolo, kara por ĉiuj, ne havis finon. 

Levski ridetis, kaj diris: 

- Ne maltrankviliĝu, nun la vojo estas plej pura. 

- Do, la vojo estas plej pura nun? Diakono, ĉu vi estas freneza? - 
koleriĝis Grozev, montrante al li la persekutantaron. 

44 ĝendarmo, bulgare 3aimre ( zaptie ), turke “zaptiye” 

45 larĝa vira pantalono penda sub la talio kiel sako bulgara “noTypir” (poturi) 

46 populara alparolo al pli aĝa viro anstataŭ sinjoro, bulgare: “oaii” (baj) 

- Rajdante kun la persekutantoj, mi estas en plena sekureco... A1 
kiu en kapo venos la ideo, suspekti min nun? La tuta mondo estas 
certa, ke nun Levski sin kaŝas en musa truo ... Alteriĝu, alteriĝu! 

Malsupreniĝinte de sia ĉevalo, li igis Grozev, kiu estiĝis ankoraŭ 
pli forte konsternita kaj timigita, ankaŭ alteriĝi, kaj ambaŭ eksidis 
sub iu ulmo apud la vojo. 

Tie Levski rakontis detale pri la danĝero, kiu lin trafis en 
Karlovo, pro la alanno anoncita de la turkoj. Ankaŭ pri ĉiuj domoj, 
en kiuj oni serĉis lin, kiel kaj kie li sin kaŝis kaj kiomfoje lia vivo 
pendis sur fadeno. 

- Mi ja rapidis al Plovdiv. Tie la revolucia afero min bezonas. 
Post kiam ekiris karserdaro 43 de Karlovo, mi ankaŭ ekiris kun li kiel 
vi vidas... Se mi veturus alimaniere, ĉiu zaptieho 44 trarigardus min. 
Nun mi estas trankvila. 

- Kaj vi eniros Plovdiv kun haĝulo Ismail agao? - demandis 
Grozev. 

- Nepre, mi tie eĉ miksiĝos kun la taĉmento mem de la 
persekutantoj. Nu, adiaŭ, mi iru, ĉar mia kunvojaĝantaro 
malproksimiĝas - diris ridetanta Levski. Li adiaŭis Grozev kaj 
ekrajdis sian fortan junan ĉevalon. 

Post kelkaj minutoj, kiam Grozev estis sur pli alta monteto, li 
turnis sin kaj alrigardis la vilaĝon Ĉamurlii kaj vidis, ke tie la 
nizamoj 47 malselis kaj promenigis siajn ĉevalojn. Apud ili bulgaro 
vestita per sakpantalono 45 kaj kun ombrelo kuntirita, promenigas la 
sian. 

Sofio, majo 1895 tradukis Hasan Jakub 


Limerikoj de Valentin Melnikov: 


Scienco pri biografio 
malsamas ol geografio: 
unua - pri kapoj, 
alia - pri mapoj. 

Jen tia distinga defio! 


Enigma person’ el Kairo 
neniam nudiĝis; jen diro: 
“pro granda hontem’ 
ne scias mi mem - 
ĉu ino mi estas aŭ viro? 


47 


nizam = regula soldato de la otomana armeo 

Post longa kaj akra kverelo 
pentriston forlasis modelo, 
ĉar li malmodeste 
ŝin pentris senveste 
nur restis sur li la ĉapelo. 

Respektinda sinjor’ el Irlando 
jen replikis al rekta demando: 
“Estas mia sekreto - 
Ekvilibra dieto: 

Ciumane po glaso da brando!” 


Junulin’ foje diris: “Liberon! 

Mi ne ŝatas sufokan aeron! 

Ŝvitas dum ĉi-somer’ mi, 
indas ion malfenni.” - 
«Konsentite! Ĉuvinon, bieron?» 

Programisto el Timiŝoar’ 
volis prunti mil eŭrojn, sed ĉar 
precizemis la ulo - 
do por glata kalkulo 
prunteprenis li 1024 


Ŝercoj de Miriĉ Jadranka 

Pulvo 

-Paĉjo, kial vi koleris la panjon ? 

-Ja, via panjo demandis min: kio estas sur televido? 

Mi respondis: - Nur pulvo! 

Paradizo 

-Paĉjo, kiel nomiĝas bopatrino de Adamo? 

-Filo mia, li ne havis bopatrinon. Li vivis en paradizo! 

Venis Lalo ĉe kuracisto: 

- En lastaj tagoj mi malsaniĝis 

- La kuracisto demandis lin: Kion vi trinkas? 

- Lalo gaje respondas: Kion vi oferas ? 

Nenion por kovri 

Antaŭ vendejo, rigardante la motrofenestron virino diras:-Kia bela 
mamzono! Mi eniros por aĉeti ĝin. 

- Kial vi aĉetos ĝin, nek vi havas kion enmeti, nek kovri per ĝi! 

- Kaj kial vi aĉetas kalsonojn? 

Pirotanoj (Indiĝenoj de Pirot estas konataj kiel avaruloj) 

Dum tagmanĝo, en malnovdata familio de piroĉanoj 

- Ho, onklino, ni satmanĝis de tiom da legomoj. Ĉiutage papriko aŭ 
brasiko, kaj ĉe nia najbaro ofte viando. 

- Lasu ilin. Ne estas nia kulpo, ĉar ili ne semis legomojn! 

Internacia Amikeca Renkontiĝo en Slovenujo 

Sabaton, la 25an de julio 2015, honore al la 128a datreveno de la 
eldono de la Unua Libro, la slovena urbo Brezice gastigis 
internacian amikecan renkontiĝon de esperantistoj. Gin organizis la 
klubo de esperantistoj de Posavje en Slovenujo kun la temo 
"Regiona kunlaboro inter Esperantaj societoj". Krom 15 slovenaj 
esperantistoj partoprenis ankoraŭ 40 esperantistoj plimulte el la 
najbara Kroatujo. 

La partoprenantoj kolektiĝis matene en la Urbodomo de Brezice sub 
diversaj memorigaĵoj: orumita skulptaĵo de Zamenhof, esperanta 
standardo kaj surskribaĵo »Eŭropo - Egalrajteco - Espercmto«. 
Partoprenis ankaŭ la prezidantoj de la Kroata kaj Slovena 
Esperanto-Ligoj. 

La vicurbestrino detalege prezentis la municipon de Brezice, 
sciigante la aŭskultantaron pri investaĵoj en la infrastrukturo, 
lemejoj, infanĝardenoj kaj en la disvolvigo de turismo, kaj atentigis 
pri diversaj novaj instalaĵoj: akvoenergiaj elektrejoj de Brezice kaj 
Mokrice, sporta parko kaj akvocentro. 

La centra mesaĝo de la enkonduka prelego de Janez Jug estis, ke 
necesas pliintensigi la intersocietajn interŝanĝojn de vizitoj per 
aktiva kunlaboro en la kampoj edukado, kulturo, amuzo, turismo kaj 
sporto. Sed aparta atento devas esti dediĉita al reciproka asistado ĉe 
plenumado de aktivecoj en esperantistaj societoj. 

Sekvis kultura programo prezentita de la gea horo »Franc Bogoviĉ« 
el Dobova. Sekvis recitaĵoj de poemoj el la buŝoj de Ivana Vatovec, 
Reneja Miheliĉ kaj Anton Miheliĉ. 

Dum la paŭzo en la urbodomo la gastigantoj aranĝis regalon 
preparitan de Reneja Miheliĉ kaj Ivana Vatovec. 

Sekvis prezento de multspecaj aktivaĵoj de pluraj kroataj, de unu 
bosniakaj de slovenaj esperantistaj societoj. 

Multaj reprezentantoj el Kroatujo kaj el Banja Luka donacis al la 
organizanta klubo. Miĉo Vrhovac el Banja Luka kantis en 
Esperanto la serban kanton «Ima dana«. 

Post la fino de la programo en la Urbodomo sekvis rigardado de la 
kolektoj de la diversspeca, riĉa kaj modema Muzeo de Posavje. 

Post la vizito Ivana Vatovec prezentis al la gastoj la ĉefajn 
karakterizaĵojn de la urbo Brezice. 

La renkontiĝo finiĝis per agrabla kuniĝado en la turisma farmobieno 
Vimpolŝek. 

La renkontiĝo donis gravan iniciaton por denova refortigo de 
kunlaboro inter la kroataj, bosniaj kaj slovenaj esperantistoj, kiu 
estis jam ege bone disvolvita en la pasinteco. 

Feliĉe la renkontiĝo estis riĉe anoncita en multaj komunikiloj. Gi 
havis eĉ sian propran retpaĝon kaj afiŝon, kiuj donis tutecan bildon 
de tiu grava internacia esperantista okazaĵo en Brezice. 



Grupa foto antaŭ la urbodomo de Brezice, kie okazis la amika renkontiĝo 


Poezia vespero dediĉita al Venelin Mitev en Razgrad 

De la 19a ĝis 21a de junio 2015 okazis en Razgrad, Bulgarujo, la 
ĉiujara tradicia festo EKRA 48 . Estis jubilea renkontiĝo, ĉar la komenco 
estis en 1991. La partoprenantoj dum la jaroj estis mondfamaj elstaraj 
esperantistoj el diversaj landoj kaj kontinentoj kiel: Nicolino Rossi, 
Perla Martinelli kaj Lina Gabrielli el Italujo, Valentin Melnikov el 
Ruslando, Dimitrije Janiĉiĉ kaj Radojica Petroviĉ el Serbujo, Jaroslav 

48 Esperantista Krea Renkontiĝo "Abritus" 

Kroluper el Ĉehujo, Carmel Malia el Malta, Alberto Orive el 
Hispanujo, Marie-France Conde Rey el Francujo, Evgeni Georgiev el 
Kazahujo k.a. 

La unua vespero estis dediĉita al la bulgara multe ŝatata esperantisto, 
verkisto,ĵurnalisto kaj tradukisto Venelin Mitev. Ĉeestis multaj artistoj 
kaj aliaj gastoj. S-ino Madĵarova parolis pri lia vivo kaj verkaro. Si 
emfazis la bonegajn tradukaĵojn de s-ro Mitev el la franca, rusa kaj 
Esperanto en la bulgaran kaj reen. Mitev estas aŭtoro de la esperanta 
libro “Tradukarto”, tradukis “Desislava ridetas” de Gorĝo Silfer kaj 
estas tradukisto-kolektinto de la “Antologio de la bulgara ampoezio”. 

Milena Makaveeva laŭtlegis el esperanta poezia libro “Somero 
cigana”, redaktita de esperantista poeto William Auld. En sia antaŭ- 
parolo li skribis “Venelin Mitev estas unu el tiuj tro maloftaj, en iu ajn 
lingvo, poetoj, kiuj ne taksas superflue daŭrigi kontakton kun la po- 
polo. Li parolas, kantas kiel homo ne simpla, tamen dotita, al homoj el 
ĉiuj niveloj, kiuj ne postulas nur komplikaĵojn en la vivo kaj la artoj..." 

Poste eksonis versoj de bulgaraj poetoj kaj de la franca poeto Paul 
Verlaine [Pol Verlen] esperantlingve en traduko de V. Mitev. 
Neposedantoj de Esperanto havis eblecon aŭskulti ege belajn versojn 
bulgarlingve el poezia libro “Eksplodigitaj sonĝoj”. 

Poste Mitev mem dividis interesajn detalojn pri sia lasta libro “La 
grandaj amoj de la bulgaraj politikistoj, ministroj, ĉefministroj k.a.”, 
kiu estos baldaŭ eldonita. 

Fine la kantgrupo “Sopiro” ĉe la Esperantista domo kun artgvidanto 
Dimitar Stefanov salutis la gaston per kelkaj kantoj. 

Dimitrinka Kateva - prezidanto de Esperantista Domo pri Kulturo, 

Razgrad, Bulgarujo 


Lillo, 25 julio - 1 aŭgusto 2015 

parte laŭ raporto de Jukka Pietilainen en Ondo de Esperanto 49 

La kongresejo Lille Grand Palais estas unu el tiuj novaj 
kongresejoj, kiuj de ekstere aspektas kiel betona bunkro, sen 
fenestroj, ne io aparte alloga. Ankaŭ la Esperantaj flagoj, kiuj dum 


49 vidu la kompletan artikolon ĉe http://sezonoj.ru/2015/08/ukl00-7 

la komenca tago flirtis en pluvo kaj vento, estis hisitaj nur al duona 
stango, kaj mi ne estis la sola en kies kulturo tio signifas, ke iu 
mortis. 

La centra halo en la dua etaĝo (aŭ la tria, laŭ la kongresa mapo) 
de la kongresejo estis bona por renkonti amikojn, etosumi, danci 
ktp. La kongresa kafejo estis en la sama halo kaj eblis aĉeti ankaŭ 
ion por manĝi. 

La pli malgrandaj kongresaj salonoj estis kaŝitaj foje en strangaj 
lokoj: unue necesis iri al pli supra etaĝo kaj poste necesis malsupri. 
liel ŝajnis al mi, ke ĉi-foja kongresanaro estis iom pli juna ol dum la 
pasintaj malgrandaj UKoj. 

La inaŭgura parolado de Mark Fettes atendite referencis multe al 
Zamenhofa parolado en la unua Esperanto-Kongreso en 1905. La 
kongreso certe estis jubilea, kaj tio videblis, sed ne tro multe. La 
surprizo de la inaŭguro tamen estis kiam la prezidanto de la 
Akademio Christer Kiselman sukcesis silentigi la aŭskultantaron, 
kiam li admonis esperantistojn pro lingva maltoleremo. Tio okazis 
jam antaŭ 61 jaroj en libro Du malscmoj en Esperanto, kaj la 
tendenco kontraŭbatali malŝatatajn lingvajn fenomenojn ankoraŭ 
daŭras en Esperanto, tiel li diris. 

Bedaŭrinde granda parto de la kongresanoj devis sekvi la 
solenaĵojn en apudaj salonoj helpe de ekrano. La unuaj aliĝintoj 
ricevis biletojn en la ĉefa salono, dum malfrue aliĝintaj devis 
kontenti pri la televida ekrano. Tie, laŭ la malfeliĉuloj, etoso 
mankis. 

Ankaŭ aliaj kongresaj salonoj foje montriĝis tro malgrandaj, sed 
foje ankaŭ aranĝeblis reprezentoj de tiuj teatraĵoj kiuj estis tro 
popularaj. Interese estis vidi la italan profesian grupon fari 
teatraĵon pri la sorto de enmigrintoj en Italujo kaj uzi Esperanton 
kiel komuniklingvon por ne ligi la temon aparte al iu etnolingva 
grupo. 

Unu el kutimaj kongreseroj, la nacia vespero, bonege sukcesis en 
Lillo. Komence estis kanzona ekskurso tra Francujo, poste sekvis 
kantoj de vivinta Jacques Brel, belgo kun franceca kulturo. Brile. 

La ekrano, kiu en antaŭaj kongresoj ofte restis vaka dum 
prezentado sur la scenejo, estis bone utiligata: per laŭtemaj bildoj, 
kantotekstoj por kunkanti ktp. Kelkaj el la kantoj spegulis la nordon 
de Francujo kiel minejan regionon, tre kortuŝe. La organizantoj 
montrante sin tiel mondcivitanoj, dediĉis programeron omaĝe al 
mortintoj de mineja akcidento okazinta en 2014 en Soma, Turkujo. 

Solena okazaĵo ĉi-foje estis la ekskursa tago, en kiu oni vojaĝis al 
Bulonjo-ĉe-Maro kaj tie en la sama urba teatro kiel en 1905 
ripetiĝis interalie la inaŭgura parolado de Zamenhof, reprezentita 
de Brian Moon. Kun flagoj kaj standardoj oni promenis al la 
stacidoma placo, kie estis inaŭgurita momumento memore al 
Zamenhof kaj la unua kongreso, kaj plue al la urbodomo de Bulonjo 
por flirtigi tie la Esperantan flagon. 

La kunsido de legantoj de la revuo Esperanto estis en unu el la 
malfacile troveblaj salonoj. Ĉu tial ĝi allogis tiom malmulte da 
publiko? La redaktoro uzis longan tempon por rakonti pri siaj 
malfacilaĵoj en la redakta laboro, tiel ke mankis tempo por 
komentoj kaj demandoj de la legantoj. 

Inter la oficialaj decidoj faritaj en la kongreso estis du aparte 
gravaj: unue temis pri elekto de nova ĝenerala direktoro de UEA. 
Osmon Buller anstataŭos post duona jaro Veronika Poor el 
Hungarujo. Ŝi estas 32 jara, iom pli juna ol Osmo, kiam tiu 
komencis labori en la CO. Buller la lastan fojon ĉeestis en UK kiel 
oficisto de UEA. Li pensiiĝos en la unua kvarono de la venonta jaro. 
Plej kortuŝa estis lia lasta oficista kongresa ago. La voĉo de Osmo 
kolapsis jam en la kunsido "La Centra Oficejo respondas" kaj en la 
fermo li apenaŭ kapablis diri ion alian ol "Vivu UEAI". 

Alia grava decido estis jura sendependiĝo de TEJO, kiun la 
komitato akceptis. Baldaŭ estos perreta voĉdonado de la Komitato 
por akiri la juran validecon de tio. 



31 


Deekstera observo pri la rezolucio en Lillo 

La kerno de la rezolucio de la Universala Kongreso en Lillo 50 estis 
laŭ mi jam entenata en nur tri subfrazoj: 

La 2695 partoprenantoj ., volante kontribui al la 

disvolviĝo de la Internacia Jardeko por la Alproksimiĝo de 
Kulturoj proklamita de Unesko, atentigas, ke ĝuste tian 
multflankan interkulturan dialogon praktikas kaj disvolvas la 
tutmonda Esperanto-movado en siaj centoj da kongresoj kaj 
renkontiĝoj ĉiujare; instigas ĉiujn aliajn aktivulojn kaj 
movadojn por interkultura dialogo doni pli da atento al la 
lingva dimensio de sia laboro.; 

Kion UNESKO mem skribas pri la maniero en kiu organizaĵoj 
povas kontribui al la Alproksimiĝo de Kulturoj? 

Mi konsultis la Ĉefajn Kampojn de Aktiveco en la Agadplano por la 
Internacia Jardeko (2013-2022) kaj trovis: 

1. Akcelado de interkompreno kaj reciproka enkono de kulturaj, 
etnaj, lingvaj kaj religiaj diversaĵoj samtempe per apogado de 
penado al repaciĝo 

2. Konstruo de kadro de kundividitaj valoroj kiuj nutras socian 
koherecon 

3. Dissemado de la principoj kaj labormetodoj de interkultura 
dialogo per kvalita edukado kaj amaskomunikiloj 

4. Kulturado de dialogo por daŭripova evoluo kaj ĝia etika, socia 
kaj kultura dimensioj. 

Bedaŭrinde en la atentigo kaj instigo de la rezolucio de Lillo mi ne 
trovis unu ekzemplon de plano aŭ realigaĵo de UEA en la sfero de la 
Kampoj de Aktiveco de la Jardeko. Laŭmezure de tiu rezolucio 
UEA, kiel konsiderata de ekstera observanto, nur rigardas la 
umbilikon. 

Johan Derks 


50 Vidu http://uea.org/teko/kongresaj_rezolucioj/2015 

Raporto de Stela pri 26-a IJS en Szentgotthard, Hungarujo 51 



Iom da statistikoj: 65 partoprenantoj el 19 landoj, de Brazilo ĝis Japanio. 
Niaj streboj por alporti multe da novuloj al Hungarujo sukcesis! Ĉi jare ni 
havis 21 novulojn (kiu neniam partoprenis antaŭe IJS-on, eĉ por 6 homoj 
tiu estis ilia unua Esperanto-aranĝo!). Pluraj menciis, ke ili venis ĉar 
amikoj rakontis kiom bona ĝi estis pasintjare kaj kelkaj trovis ĝin, 
serĉante junularajn E-renkontiĝojn en la somero. 

Ni ekskursis al Koszeg kaj Aŭstrujo, banis, vingustumis, ludis piedpilkon 
kontraŭ la loka teamo (preskaŭ venkis, la rezulto: 14-3 al la lokanoj), 
kantis, dancis, babiladis, lernis plurajn lingvojn, novulumis, diskutis, 
gufujis, trinkejumis, manlaboris, stelrigardis, koncertumis kaj tre tre bone 
fartis. Ni ankaŭ aperis en la loka ĵumalo, finfine oni skribis pozitive pri 
Esperanto, sen mencii la lingvoekzamenojn! 

Ankaŭ ĉi tie mi deziras danki la amasan laboron de la ĉeforganizanto kaj 


http://dyktatorka.raice.idnes.cz/IJS 2015/ ; IJS = Internacia Junulara Semajno 

la teamo: Laĉjo Bago, kaj mi nepre volas nomi ĉiujn aliajn organizantojn, 
ke vi vidu, kiuj laboras por la junularo en Hungario. Saci Bago (estrarano 
de HEJ), Ditta Bekesi, Zsozsi Bodi, Teo Toth (prezidanto de HEJ), Balint 
Rikker, Veronika Venislovas, kaj al helpantoj: Anett Toth-Deme, Daniel 
Bakacsi kaj Baptiste Darthenay. 

La laboro ne haltas ĉi tie! Ni jam komencis organizi la IJS-on por 2016. 
Sed ĝis tiam parto de nia teamo havas la honoron kunorganizi la Junulara 
E-Semajnon en Eger. Rigardu la retpaĝon http://jes.pej.pl kaj mi ankaŭ 
sendos pliajn informojn pri ĝi baldaŭ. 

transprenita el Libera Folio 


Respondoj por paĝo 34: A2, B4, Cl, Ĉ4, Dl, E2, F4 


Publika letero de Marian Vochin 

pri la 67-a kongreso de la bulgaraj esperantistoj 

Inter rumanaj kaj bulgaraj esperantistoj ĉiame estis bona kunlaboro. En la 
kongreso de 1910 en Sofio, kiun ĉeestis multaj rumanaj samideanoj, oni 
decidis unuigi la du naciajn Esperanto-gazetojn “Lumo” kaj “Rumana 
Esperantisto”, kreiĝis komuna gazeto “Danubo”, redaktita de miksita 
dunacia komitato kaj presata en Bukureŝto. En la bulgaraj Esperanto- 
kongresoj partoprenis rumanaj samideanoj kaj en rumanaj Esperanto- 
kongresoj ĉeestis bulgaraj esperantistoj. Dum la komunisma periodo, kiam 
en Rumanio estis malpermesita esperantista agado, bulgaraj samideanoj el 
Ruse kaj Kubrat alportis esperantaĵojn por rumanaj esperantistoj. 
Esperantista movado en Bulgario estis helpata de bulgara registaro. 
Bulgario estis sola lando kiu havis Internacian Esperantan Kursejon en 
Pisanica (montara regiono) kaj ĉe Nigra Maro (Vama). Ankaŭ en Bulgario 
okazis Universalaj Kongresoj en Sofio (1963) kaj Varna (1978). 

Okaze de la 67-a Kongreso de Bulgara Esperanto-Asocio, mi kaj aliaj 
kvin samideanoj el Rumanio vizitis la kongreson. Ĉeestis ankaŭ ok 
samideanoj (laŭ kongresa libro) el Serbio, Kroatio, Makedonio kaj Danio. 
Kiam mi ricevis Kongresan Libron, skribitan en Esperanto, mi pensis ke 
la organizado estas en ordo. Sabate oni malfermis la kongreson en la 
kunvenejo de la urbodomo. Por ni, eksterlandaj samideanoj okazis 
malbona surprizo. Kiu? Dum la kongresa kunveno oni parolis nur en 
bulgara lingvo. Ankaŭ la afiŝo kun la kongresa programo estis skribita en 

bulgara lingvo. Bedaŭrinde, oni ŝanĝis la programon, sed informojn pri tio 
ĉi oni donis nur en bulgara lingvo. Ni pensis ke ni vizitos la koncerton kun 
la partopreno de la geaktoroj de Bulgara Esperanto-Teatro (kompreneble 
en lingvo Esperanto), anoncita en kongresa programo. Granda iluzio! 
Ankaŭ la aktoroj legis ion en bulgara lingvo. Pri la senhonta konduto, la 
estraro de Bulgara Esperanto-Asocio ofendis ne nur min, sed ankaŭ aliajn 
eksterlandajn samideanojn kaj la principojn de la internacia lingvo 
Esperanto. Eble, la komitatanoj de Bulgara Esperanto-Asocio forgesis la 
Deklaracion pri Esperantismo. 

La Deklaracio pri Esperantismo, akceptita de nia Unua Universala 
Kongreso (jaro 1905): Lci Esperantismo estas penado disvastigi en la tuta 
mondo la uzadon de lingvo neŭtrale homa, kiu “ne entrudante sin en la 
internan vivon de popoloj kaj neniont ce/ante elpuŝi la ekzistantajn 
lingvojn naciajtt ” donus al la homoj de malsamaj nacioj la eblon 
kompreniĝadi inter si, kiu povus servi kiel paciga lingvo de publikaj 
institucioj en tiuj landoj, kie diversaj nacioj batalas inter si pri la lingvo, 
kaj en kiu povus esti publikigitaj tiuj verkoj, kiuj havas egalan intereson 
por ĉiuj popoloj. 

Efika laboro por Esperanto devas tion ĉiam atenti. Propagandistoj de 
Esperanto devus antaŭ ĉio konsciiĝi, ke venko de Esperanto proksimiĝas 
tiom, kiom multiĝas ĝia bezono kaj la ebleco ĝin apliki. Sen tio ne povas 
esti propaganda laboro por Esperanto. Simpla afero lingva, simpla studado 
de la lingvo, plibonigado, pliriĉigado kaj plilogikado de ĝiaj gramatiko kaj 
vortaro. Tio estas nur malgranda parto de la poresperanta laboro. La ĉefa 
parto de la laboro estas uzi la lingvon praktike, kaj ebligi ĝian uzon. 
Kiel povas helpi disvastigon de la lingvo internacia tiuj homoj, kiuj 
mem prenos for de si la povon uzi la lingvon? 

Marian Vochin, Vic-Delegito de UEA, Bukureŝto, Rumanio 


Ĉu vi konas la Fundamenton de Esperanto? 

A. Kio estas la Fundamento de Esperanto ? 

1. vortaro de Esperanto kun proks. mil vortoj kaj gramatiko de 16 reguloj 

2. dokumento de Zamenhof kun Vortaro, Ekzercaro, Gramatiko kaj 
Antaŭparolo 

3. la konstitucio de la Esperanta popolo, akceptita en 1905 en Bulonjo ĉe 
Maro 

4. la gvidlinioj de Zamenhof pri la evoluo de la lingvo Esperanto 

B. En kiu jaro Zamenhof publikigis la Unuan Libron? 

1. 1905 2. 1889 3. 1859 4 1887 

C. Kio estas la Universala Vortaro ? 

1. la vortaro, kiu faris parton de la Fundamento 

2. la vortolisto kiu aperis en la Unua Libro 

3. vortaro el 1910, kiu poste fariĝis la bazo de PIV. 

4. la Akademia Vortaro. 

Ĉ Konsideru sekvantajn asertojn: 

a) -/' estas oficiala sufikso 

b) -aĉ' estas oficiala sufikso, sed ne fundamenta 

1. b) estas ĝusta, a) ne estas ĝusta 

2. a) estas ĝusta , b) ne estas ĝusta 

3. ambaŭ estas ĝustaj 

4. ambaŭ estas malĝustaj 

D. De kie venas la frazo "Germanoj kaj francoj, kiuj loĝas en Rusujo, 

estas Rusujanoj, kvankam ili ne estas rusoj." ? 

1. el la Ekzercaro de la Fundamento 

2. el Plena Vortaro 

3. el libro, redaktita de Anna Lovvenstein, pri landonomoj 

4. el parolado de Zamenhof en Bulonjo ĉe Maro 

E. Kiu el la sekvantaj frazoj ne troviĝas en la Fundamenta Gramatiko? 

1. la gramatikaj finiĝoj estas rigardataj ankaŭ kiel memstaraj vortoj. 

2. Proprajn nomojn oni prefere skribu per komenca majusklo. 

3. Anstataŭ la prepozicio je oni povas ankaŭ uzi la akuzativon sen 
prepozicio. 

4. Ĉiuj prepozicioj per si mem postulas la nominativon. 

F. Kiu el la sekvantaj gramatikaj aferoj estas reguligita en la 
Fundamenta Gramatiko de Esperanto ? 

1. la libera vicordo de vortoj 

2. la nerekta parolo 

3. la maniero, en kiu presistoj reprezentu ĉ, ĝ, ĥ, ĵ. ŝ kaj ŭ, se la 
presejo ne povas presi ilin 

4. kiel vorto devas esti legata 


Respondoj sur paĝo 33 

Rememorante sian propran militon 

Beogradanoj brakumas siriajn rifuĝintojn 

Belgrado (AFP), prenita el www.dailytelegram.net 

Gordano ne povis dormi la nokton post kiam li renkontis familion de siriaj rifuĝintoj 
en Beograda parko, kie centoj da migrantoj paŭzas por ripozi antaŭ ol daŭrigi sian 
vojaĝon al EU. "Mi scivolis tutan nokton ĉu mi devintus inviti iujn el ili en mian 
hejmon, proponi al ili duŝejon kaj pasigi almenaŭ unu nokton en lito," li rakontas. 

La venontan tagon li kaj lia edzino Suzana reiris al la parko kun lunĉo por la familio. 
"Ni alportis tablotukon. Ni ne volis ke tio estu plia rapidnutra manĝo el plastika 
saketo, sed io kio rememorigos ilin pri tagmanĝo hejme, almenaŭ por momento," diris 
Gordano. "Ni manĝis kune, kiel familio kaj amikoj," en la sennoma parko en 
Karadjordjeva Strato. 


Tio estis nur la komenco de ondo da solidareco montrita per Belgradanoj lastasemajne 
al iuj el la miloj da migrantoj pasante tra la urbo sur sia vojo al kion ili esperas esti pli 
bona vivo en okcidenta Eŭropo. 



Elteninte la hororojn de milito mem kaj gastiginte centmilojn da rifuĝintoj dum la 
konfliktoj kiuj disŝiris Jugoslavujon en la naŭdekaj jaroj, belgradanoj respondis kun 
simpatio al la enfluo de migrantoj, kunportante ĉiajn helpojn. Magistratoj kaj 
homrajtaj organizaĵoj malfermis informcentron, disponigante ĉiujn necesajn 
informojn al rifŭĝintoj en araba, urdua kaj persa pri kie kaj kiel ili povos plenumi 
siajn bezonojn, sed ankaŭ kiel ricevi medicinan kaj psikologian helpon kaj subtenon. 
Taksia asocio sendas ŝoforojn senpage al hejrnoj de donacontoj por akcepti donacojn. 
"Flomoj daŭre venas al la parko alportante vestaĵojn, manĝaĵon, eĉ monon. Ili ludas 
kun la infanoj kaj tio estas vere bela, ĝi helpas al la infanoj dummomente forgesi la 
torturon tra kiu ni iras," diras 28-jaraĝa Hiba. 

BBC Novaĵoj: Fuĝantoj el Sirio estas savataj 
de troŝarĝita migra boato, 20-6-15 



De Standaard, Belgujo: La makedona tumultpolico, 21-8,fajris al miloj 
da rifuĝintoj, inter kiuj multaj sirianoj, larmigan gason k. blindigajn 
fulmbril-granatojn por repeli ilin al Grekujo. Ekde hieraŭ validas kriza 
stato en Makedonujo. La registaro ne scias kiel manipuli la grandan 
enfluon 






